Diari Oficial de la Generalitat Valenciana


Sumari del DOGV 8220, del 25-01-2018 (2018/573)

RESOLUCIÓ de 15 de gener de 2018, del conseller de Transparència, Responsabilitat Social, Participació i Cooperació, per la qual s'aprova el Pla d'atenció a la ciutadania, simplificació i millora de la qualitat dels serveis públics.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8220

Data del DOGV
:   25-01-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/573


Data del document
:   15-01-2018

Organisme emissor
:   Conselleria de Transparència, Responsabilitat Social, Participació i Cooperació

Tipus de document
:   Resolució

Descriptors 

:   * Conselleria de Transparència, Responsabilitat Social, Participació i Cooperació

RESOLUCIÓ de 15 de gener de 2018, del conseller de Transparència, Responsabilitat Social, Participació i Cooperació, per la qual s'aprova el Pla d'atenció a la ciutadania, simplificació i millora de la qualitat dels serveis públics. [2018/573]  
De conformitat amb l'article 41 del Decret 103/2015, de 7 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, i amb l'article 14 del Decret 160/2015, de 18 de setembre, del Consell, pel qual s'aprova el reglament orgànic i funcional de la Conselleria de Transparència, Responsabilitat Social, Participació i Cooperació, corresponen a aquesta conselleria, entre altres, les competències en matèria d'inspecció general de serveis, atenció a la ciutadania, simplificació administrativa i qualitat dels serveis.  
En aquest marc, el pla d'atenció a la ciutadania, simplificació i millora de la qualitat dels serveis públics reuneix en un únic instrument els projectes a desplegar fins a l'any 2019 en relació amb les competències atribuïdes en aquestes matèries.  
El fi que es persegueix amb l'aprovació d'aquest pla és el de millorar la qualitat dels serveis prestats per la Generalitat a la ciutadania, simplificar els procediments i adaptar els canals d'atenció ciutadana al nou paradigma de l'administració electrònica inclusiva.  
  
El pla, que dóna continuïtat al Pla anual de simplificació i millora de la qualitat dels serveis públics de 2016, així com a altres plans anteriors com són el SIRCA1 i SIRCA2 (plans de simplificació i reducció de càrregues administratives), també atén les resolucions de les Corts aprovades en els debats de política general en les sessions del dia 15 de setembre de 2016 i del 14 de setembre de 2017: Resolució 517/IX, sobre l'impuls d'una política de reducció de càrregues administratives i simplificació de procediments; Resolució 821/X, per a la implantació total de l'administració electrònica en la Generalitat, i Resolució 1.257/IX sobre la modernització dels serveis d'atenció a la ciutadania.  
  
S'hi inclouen els projectes a executar que facen possible la nova administració electrònica que estableix la Llei 39/2015, d'1 d'octubre, del procediment administratiu comú de les administracions públiques, de la manera més eficaç i eficient possible, sense oblidar la nostra missió fonamental, la prestació de serveis de qualitat als valencians i valencianes. I, tot això, amb l'eliminació les possibles barreres tecnològiques per a aquella part de la ciutadania que puga tindre dificultats, de manera que existisca un tractament equitatiu per a tots.  
En conseqüència, el pla comprén tres fronts: la millora i adaptació a les noves necessitats dels canals d'informació a la ciutadania, la simplificació administrativa dels tràmits i procediments de la Generalitat i l'impuls d'una cultura corporativa d'excel·lència orientada a la satisfacció ciutadana i la millora contínua.  
A la vista de tot el que s'ha exposat anteriorment i de conformitat amb les funcions conferides per la Llei 5/1983, de 30 de desembre, del Consell, en relació amb les competències atribuïdes a la Conselleria de Transparència, Responsabilitat Social, Participació i Cooperació, aprovat pel per Decret 160/2015, de 18 de setembre, del Consell, resolc:  
  
Primer  
Aprovar el Pla d'Atenció a la Ciutadania, Simplificació i Millora de la Qualitat dels Serveis Públics, de la Conselleria de Transparència, Responsabilitat Social, Participació i Cooperació, que s'adjunta com a annex a aquesta resolució.  
  
Segon  
Disposar que es duga a terme la tramitació oportuna per a la publicació d'aquesta resolució en el Diari Oficial de la Generalitat Valenciana.  
  
Tercer  
Ordenar que aquesta resolució i el pla adjunt es publiquen en el portal corporatiu de la Generalitat, en la pàgina web de la conselleria de Transparència, Responsabilitat Social, Participació i Cooperació, i en el portal de transparència GVA Oberta.  
  
València, 15 de gener de 2018.- El conseller de Transparència, Responsabilitat Social, Participació i Cooperació: Manuel Alcaraz Ramos.